Kaarlo Granath

Kaarlo Granath (11. maaliskuuta 1856 Artjärvi – 29. elokuuta 1924 Tampere) oli suomalainen kupariseppä ja Tampereen Kassakaappitehdas Kaarlo O. Granath Osakeyhtiön perustaja.Kuolleita, Aamulehti, 31.08.1924, nro 201, s. 5, Kansalliskirjaston digitaaliset aineistot. Viitattu 01.09.2024Kuolinilmoitus, Aamulehti, 31.08.1924, nro 201, s. 1, Kansalliskirjaston digitaaliset aineistot. Viitattu 01.09.2024 Granath muutti nuorena kotipitäjästään Artjärveltä Porvooseen, jossa hän kävi opin kuparisepän ammattiin. Vuonna 1877 Granath muutti Porvoosta Tampereelle ja työskenteli sitten muun muassa Finlaysonin tehtaalla useamman vuoden. Granath perusti 1899 Tampereelle oman kupari- ja peltisepänliikkeen, joka sitten muutettiin 1914osakeyhtiöksi nimellä Tampereen Kassakaappitehdas Kaarlo O. Granath Osakeyhtiö sen jälkeen kun Granathin poika Kaarlo Oskar Granath osti liikkeen isältään. Liikkeeseen kuului kassakaappitehdas, paja, kupari-, levy- ja vaskisepän työpaja sekä naulatehdas. Kassakaappiosasto perustettiin 1905 ja vuodesta 1911 alkaen kassakaappeja vietiin myös Venäjälle. Suomessa Granathin kassakaappeja ostivat muun muassa säästöpankit. Naulatehtaassa oli 1912 6 naulakonetta, joilla valmistettiin 60 000 pärenaulaa vuodessa. sanottuna vuonna. Tehdasta laajennettiin samana vuonna ja 1913 hankittiin kaksi uutta naulakonetta. Vuonna 1913 puristettujen nauloja, pärenauloja ja nupeja valmistettiin yhteensä 180 000\. Granathin tehdas toimi kaksikerroksisessa kivitalossa ja siellä oli 1913 työssä 13 henkilöä, joista 1 kassakaappiosastolla, 12 naulatehtaassa ja loput pajassa ja levyseppäosastolla. Kaarlo Granath oli tehtaan toimitusjohtajana ja teknillisenä johtajana oli hänen poikansa Kaarlo O. Granath.Tampereen Kassakaappitehdas - Kaarlo Granath Osakeyhtiö, Aamulehti, 04.10.1913, nro 229, s. 6, Kansalliskirjaston digitaaliset aineistot. Viitattu 01.09.2024 Tampereen Kassakaappitehdas Kaarlo O. Granath Osakeyhtiö valmisti 1920-luvulla kassakaappeja ja kassaholvin ovia tuotemerkillä Varma. Tampereen Kassakaappitehdas liitettiin vuonna 1928 oston kautta toiseen tamperelaiseen kassakaappien valmistajaan G. R. Grundströmin Kassakaappitehdas Oy:hyn (vuodesta 1935 Kaipio Oy). Toivo Kaipio : Kassakaappiteollisuuden kehitys, Forum, 01.01.1935, nro 9-10, s. 76, Kansalliskirjaston digitaaliset aineistot. Viitattu 01.09.2024Lehti-ilmoitus, Mercator, 16.12.1927, nro 50, s. 141, Kansalliskirjaston digitaaliset aineistot. Viitattu 01.09.2024 Kaarlo Granath osallistui kunnallisiin toimiin ja oli monta vuotta taksoituslautakunnan jäsenenä. Hän kuului suojeluskuntaan kuului kuolemaansa saakka. Kaarlo Granathin poika Kaarlo Oskar Granath (s. 1880) murhattiin Tampereella Suomen sisällissodan aikana 6. helmikuuta 1918. Granath haavoittui kuolettavasti Tampereen Kauppaseuran huoneistossa illalla 5. helmikuuta kun sinne tuli punaisten järjestyskaartilaisia tekemään kotitarkastusta ja takavarikoimaan väkijuomia. Hän kuoli vammoihinsa seuraavana päivänä sairaalassa. Tampereen valloituksen jälkeen varatuomari Kaarlo Launion johtamissa tutkimuksissa Granathin murhaajaksi selvisi Helsingistä kotoisin ollut Wille Kokko, jonka olinpaikasta ei ollut kuitenkaan tietoa.Kansalliskirjasto SUomen sotasurmat 1914-1922 : Granath, KaarloJohtaja Kaarlo O. Granath, Teknillinen aikakauslehti, 01.05.1918, nro 2, s. 25, Kansalliskirjaston digitaaliset aineistot. Viitattu 01.09.2024Kahakka Kauppaseuran huoneistossa, Kansan Lehti, 06.02.1918, nro 27, s. 2, Kansalliskirjaston digitaaliset aineistot. Viitattu 01.09.2024Tehtailija Kaarlo Granathin murha, Tampereen Sanomat, 27.08.1918, nro 142, s. 3, Kansalliskirjaston digitaaliset aineistot. Viitattu 01.09.2024 == Lähteet == Luokka:Suomalaiset yrittäjät Luokka:Vuonna 1856 syntyneet Luokka:Vuonna 1924 kuolleet